WIIK รายได้การขายพุ่ง ดันกำไรปี 59 โต 61% พ่วงปันผล 0.20 บ./หุ้น
WIIK รายได้การขายพุ่ง ดันกำไรปี 59 โต 61% มาที่ 133.76 ลบ. จากปีก่อน 83.32 ลบ. พ่วงปันผล 0.20 บ./หุ้น XD 7 เม.ย.60 กำหนดจ่าย 2 พ.ค.นี้
23 ก.พ. 2560

บริษัทวิค แอนด์ ฮุคลันด์ จำกัด (มหาชน) หรือ WIIK รายงานผลการดำเนินงานประจำปี 59สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวเพิ่มขึ้นเนื่องจากในปี 59 บริษัทมีผลกำไรเพิ่มขึ้นจากปี ก่อน 58 คิดเป็นร้อยละ 60.54 ผลจากการขายและบริการที่เพิ่มขึ้นเมื่อเทียบกับปี 58 คิดเป็น 6.01% รวมทั้งการบริหารต้นทุนอย่างมีประสิทธิภาพ ทำให้กำไรขั้นต้นปี 59 อยู่ที่ 21.52% ในขณะที่ปี 58 อยู่ที่ 16.23%
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค. 2559 ถึงวันที่ 31 ธ.ค. 2560เป็นเงินสดจำนวน 0.20บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 7 เม.ย. 60และกำหนดจ่ายเงินปันผลในวันที่ 2 พ.ค. 60